شەفەق
نیوز/ بڕیار رەشید ئەندام ئەنجومەن نوینەرەیل لە پارێزگای سلێمانی، ئمڕوو چوارشەممە،
وت: وەزارەت نەفت عراق نرخ یەک لەتر ئەو نەفتە ک ئەرا هەرێم کوردستان کلی کەێد وە ٥٠٠
دینار دیاری کرد.
رەشید
لە قسەیلی ئەرا ئاژانس شەفەق نیوز وت: نرخ نەفت لە بەغداد ئەرا هەرێم کوردستان ٥٠٠
دینارە، و ئیمە تەقەلا دەیمن باریمنەی خوار تا مقەیەتی نرخ نەفت لە بازاڕ بکەیمن،
و خوازیمن نرخ لەتریگی بڕەسنیمنە ١٥٠ دینار.
دیاری کرد، دویای شەش مانگ نوینەر حکومەت
هەرێم کوردستان لە بەغداد یاداشتیگ ئەرا کۆمپانیای بەشەوکردن بەرهەمەیل نەفتی لە عراق
لە رووژ ٩/١٠/٢٠٢٢ کلکرد، لەناوی داوای بڕ و نرخ ئەو نەفتە کرد ک ئەوەسا ئەرا پارێزگایل
هەرێم کوردستان کلی کەێد، کۆمپانیاگە لە ١٦/١٠/٢٠٢٢ جواو یاداشتەگە دا وەبی سڵاکردن
لە گردەوبوین دەسەیل وەزارەت نەفت، وتیش: نرخەگە ٧٥٠ دینارە، و یەیش راس نییە.
رەشید وتیش:  ئی یاداشتە لە رووژ ١٨/١٠/٢٠٢٢ وەرگردن ک رووژ سێشەممەی
گوزەشتە بوی، و وەکوتپڕ پەیوەندی وە وەزارەت نەفت کردیمن، و وەپیمان وتن نرخ و بڕەگە
لەلایەن کۆمپانیای بەشەوکردن بەرهەمەیل نەفتی کلەو کریا، وەبی گلەوخواردن ئەرا بڕیارەیل
دەسەی وەزارەتەگە، و نرخ یەک لەتر نەفت چەرمگ وەگورەی بڕیار وەزارەتەگە ٥٠٠ دینارە.
رەشید وتیش" دویای هەفگەیگ لە دانوسەنین
وەرد وەزارەتەگە، دووارە ئەرا نرخ ٥٠٠ دینار گلەو خواردن، و داومان ئەوەسە ک نرخ یەک
لەتر ١٥٠ دینار بوود، وەلێ وەزارەتەگە ئویشێد ٥٠٠ دینارە.
